Caenoidea

skjoldgjelledøgnfluer
 Neoephemeridae
 Baetiscidae
 Prosopistomidae

Caenoidea er en familiegruppe av døgnfluene. De er lever i, helst rennende, ferskvann som nymfer (larve), de voksne tar ikke til seg føde og lever ikke så lenge.

Utseende 
De voksne er små til middelsstore, forholdsvis spinkle til ganske kraftige (særlig hunner av Baetiscidae) døgnfluer. De kan ha ett (hos Caenidae) eller to (de øvrige familiene) vingepar, og to eller tre haletråder. Forvingenes årenett varierer også, ganske redusert hos Caenidae og Baetiscidae men mer omfattende hos Neoephemeridae. Nymfene kan kjennes på at gjellene på andre bakkroppsledd er plateformede og danner et lokk over gjellene på de bakenforliggende leddene. Nymfene til Baetiscidae og Prosopistomidae utmerker seg ved at mesonotum er utviklet til et stort, hvelvet skjold som er delvis sammenvokst med vingeknoppene og dekker store deler av kroppen. Noen av disse kan ligne mer på krepsdyr enn insekter.

Levevis 
Nymfene finnes vanligvis i rennende vann med silt-bunn, der de kryper omkring på bunnen, men de kan også forekomme i stillestående vann. Trakégjellenes spesielle bygning hindrer at de blir ødelagt av silten. Mens de fleste døgnfluer krever kaldt, oksygenrikt vann er mang av medlemmene i denne gruppen i stand til å leve i temmelig varmt vann.

Systematisk inndeling med norske arter 
I Norge er det 5 arter, alle i familien Caenidae. Caenidae og Neoephemeridae er søstergrupper, det samme er Baetiscidae og Prosopistomatidae. Den sistnevnte gruppen blir av noen regnet som en underorden for seg, Carapacea.

 Ordenen døgnfluer (Ephemeroptera)
 Gruppen Pannota
 Overfamilien Caenoidea
 Gruppen Caenoidea i snever forstand
 Familien skjoldgjelledøgnfluer, dvergdøgnfluer eller slamdøgnfluer Caenidae Klapálek, 1909
 Underfamilien Brachycercinae – i alt 38 arter
 Gruppen Brachycercini Sun & Mc Cafferty, 2008
 Slekten Brachycercus Curtis, 1834 – tre arter i Europa. I Norge:
 Horndøgnflue, Brachycercus harrisella Curtis, 1834
 Gruppen Caenoculini Sun & Mc Cafferty, 2008
 Slekten Caenoculis Soldán, 1986- Sørøst-Asia
 Gruppen Cercobrachini Sun & Mc Cafferty, 2008
 Slekten Alloretochus Sun & Mc Cafferty, 2008
 Slekten Cercobrachys Soldán, 1986 – én art i Europa, ikke i Norge
 Slekten Susperatus Sun & Mc Cafferty, 2008
 Gruppen Insulibrachini Sun & Mc Cafferty, 2008
 Slekten Insulibrachys Soldán, 1986
 Gruppen Latineosini Sun & Mc Cafferty, 2008
 Slekten Latineosus Sun & Mc Cafferty, 2008
 Slekten Oriobrachys Sun & Mc Cafferty, 2008
 Gruppen Sparbarini Sun & Mc Cafferty, 2008
 Slekten Sparbarus Sun & Mc Cafferty, 2008
 Underfamilien Madeocercinae
 Slekten Afrocercus Malzacher, 1987
 Slekten Madeocercus Malzacher, 1993 -Madagaskar
 Underfamilien Caeninae
 Slekten Afrocaenis Gillies, 1982 – Afrika
 Slekten Amercaenis Provonsha & McCafferty, 1985 – Nord-Amerika
 Slekten Barnardara McCafferty & Provonsha, 1995
 Slekten Brasilocaenis Putzh, 1975
 Slekten Caenis Stephens, 1835 – 14 arter i Europa. I Norge:
 Håret skjoldgjelledøgnflue, Caenis horaria (Linnaeus, 1758)
 Sørlig slamdøgnflue, Caenis lactea (Burmeister, 1839)
 Damskjoldgjelledøgnflue, Caenis luctuosa (Burmeister, 1839)
 Elveskjoldgjelledøgnflue, Caenis rivulorum Eaton, 1884
 Slekten Caenodes Ulmer, 1924 – Sørøst-Asia
 Slekten Caenomedea Thew, 1960 – Sulawesi og Ny-Guinea
 Slekten Caenopsella Gillies, 1977 – Øst-Afrika
 Slekten Clypeocaenis Soldán, 1978 – Sørøst-Asia
 Slekten Irpacaenis Suter, 1999 – Australia
 Slekten Tasmanocoenis Lestage, 1930 – Australia og Ny-Guinea
 Slekten Wundacaenis Suter, 1993 – Australia
 Familien Neoephemeridae – 13 arter
 Slekten Neoephemera McDunnough, 1925 – Nord-Amerika og Øst-Asia, én art i Europa
 Slekten Ochernova Bae & McCafferty, 1998
 Slekten Potamanthellus Ulmer -for det meste Sørøst-Asia
 Gruppen "Carapacea"
 Familien Baetiscidae – 14 beskrevne arter, Nord-Amerika
 Slekten Baetisca Walsh, 1862
 Familien Prosopistomatidae – trolig ca. 40 arter, én i Europa
 Slekten Prosopistoma Latreille, 1833

Kilder 
 Bae, Y.J. og McCafferty, W.P. (1998) Phylogenetic systematics and biogegography of the Neoephemeridae (Ephemeroptera: Pannota). Aquatic Insects 20: 35-68. 
 Barber-James, H.M. (2003) The biogeography of the Prosopistomatidae, with a particular emphasis on Southern African species. side 263-270 i: Gaino, E. (red.): Research update on Ephemeroptera & Plecoptera. University of Perugia, Perugia, Italia
 Berner, L. og Pescador, M.L. (1988) The mayflies of Florida - Baetiscidae. 
 Lu Sun & McCafferty, W.P. (2008) Cladistics, classification and identification of the brachycercine mayflies (Insecta: Ephemeroptera: Caenidae). Zootaxa 1801: 1-239. 
 Fauna Europaea, utbredelsesdatabase for europeiske dyr

Eksterne lenker 
 

 Tree of Life - Døgnfluer, (Ephemeroptera)  (engelskspråklig)
 CSIRO – Døgnfluer, (Ephemeroptera)  (engelskspråklig)
 Norsk Entomologisk forening

Døgnfluer
Døgnfluer formelt beskrevet i 1909